laion/Wikipedia-Exotic huggingface dataset:
הדומה העירונית של קאזאן

הדומה העירונית של קאזאן (ברוסית: Казанская городская дума) הוא בית המחוקקים של העיר קאזאן. הפרלמנט הוא בית מחוקקים חד ביתי המורכב מ-50 חברים הנבחרים בבחירות מדי 5 שנים. ישיבות הפרלמנט נערכות אחת לשלושה חודשים. הדומה העירונית מחוקקת חוקים עירוניים והיא האחראית לבחירתו של ראש העיר, שבדרך כלל הוא גם ראש המפלגה הגדולה ביותר בפרלמנט. מחצית מחברי הפרלמנט נבחרים על פי רשימות מפלגתיות ומחציתם על פי מחוזות הבחירה. הבחירות האחרונות לדומה נערכו ב-13 בספטמבר 2020. אתר האינטרנט הרשמי של הדומה העירונית של קאזאן [1] ערך זה הוא קצרמר בנושא רשויות מחוקקות ובנושא רוסיה. אתם מוזמנים לתרום לוויקיפדיה ולהרחיב אותו.
ג'יימס סיילאס

ג'יימס אדוארד סיילאס (באנגלית: James Edward Silas; נולד ב-11 בפברואר 1949) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1982. ממוצעיו הכוללים בשתי הליגות הם 16.1 נקודות, 3.8 אסיסטים ו-3.0 ריבאונדים למשחק. בפברואר 1984 הופרשה גופייתו, עם המספר "13", על ידי סן אנטוניו ספרס. בשנת 1997 נבחר לקבוצת כל הזמנים של ה-ABA, כאחד מ-30 השחקנים הגדולים בתולדות הליגה. סיילאס נולד וגדל בעיר טלולה שבלואיזיאנה, ובין השנים 1968–1972 למד באוניברסיטת סטיבן אוסטין אשר בנקודוצ'ס, טקסס. בעונתו הרביעית והאחרונה בקבוצת הכדורסל של האוניברסיטה קלע 30.7 נקודות בממוצע למשחק, והוביל את הקבוצה למאזן ניצחונות 29–1. סיילאס נלקח בבחירה ה-70 של דראפט ה-NBA‏ 1972 על ידי יוסטון רוקטס, אך שוחרר ממנה לפני פתיחת העונה וחתם על חוזה בדאלאס צ'אפרלס מליגת ה-ABA. בעונתו הראשונה בדאלאס קלע 13.7 נקודות בממוצע למשחק, ונבחר לחמישיית הרוקיז של העונה. בקיץ 1973 עבר המועדון לסן אנטוניו, ושינה את שמו לסן אנטוניו ספרס. בעונת 1974/1975 השתתף סיילאס במשחק האולסטאר של ה-ABA ונבחר לחמישייה השנייה של העונה לאחר שרשם ממוצעים של 19.3 נקודות ו-4.9 אסיסטים למשחק. בעונה העוקבת השתתף בשנית במשחק האולסטאר ונבחר לחמישיית העונה הראשונה, לאחר שקלע 23.8 נקודות ומסר 5.4 אסיסטים בממוצע למשחק. בשנת 1976 עברו הספרס לשחק בליגת ה-NBA. בשתי העונות הבאות מיעט סיילאס לשחק, בשל פציעה בברכו, ותרם כ-6 נקודות בממוצע למשחק בלבד. בעונת 1978/1979 חזר לכשירות מלאה, וסייע לסן אנטוניו להעפיל לגמר האזור המזרחי עם ממוצע של 16.0 נקודות למשחק. בשתי עונותיו האחרונות בקבוצה המשיך להציג יכולת גבוהה, כשקלע 17.7 נקודות וחילק 4.2 אסיסטים בממוצע למשחק. ביוני 1981, לאחר 9 עונות עם הצ'אפרלס/ספרס, נשלח סיילאס בטרייד לקליבלנד קאבלירס בתמורה לבחירת דראפט עתידית. בעונתו היחידה בקליבלנד קלע ממוצע של 11.2 נקודות למשחק, בטרם פרש ממשחק. פרופיל, באתר Basketball-Reference פרופיל, באתר ליגת ה-NBA סטטיסטיקות קריירת המשחק של סיילאס, באתר basketball-reference.com ג'יימס סיילאס: האגדה הראשונה של הספרס, באתר poundingtherock.com קבוצת כל הזמנים של ה-ABA, באתר remembertheaba.com החיים הסודיים של ג'יימס סיילאס, באתר remembertheaba.com,‏ מרץ 1976 רשימת הנבחרים בדראפט 1972, באתר basketball-reference.com סיילאס נשלח בטרייד לקליבלנד, באתר הניו יורק טיימס, 17 ביוני 1981
כתב יד אסקוריאל

כתב יד אֶסקוריאל (זיהוי ספרני G1.3.1|1150) הוא כתב יד של מסכת נזיקין, שנמצא בספריית האסקוריאל שבספרד, המורכב משלושת ה'בבות': בבא קמא, בבא מציעא ובבא בתרא. בכתב יד זה מצוי כתב יד ייחודי של התלמוד הירושלמי על מסכת נזיקין, שנחשב למשתייך לענף שונה מכתב יד ליידן, ומשובח ממנו בהרבה. כתב היד יצא לאור במהדורה מדעית בשנת תשמ"ד, לאחר שנערך על ידי א"ש רוזנטל ושאול ליברמן. כתב היד נמצא בספריית 'אל אסקוריאל' שליד מדריד, ומכאן שמו. הוא נכתב על 140 דפי קלף בכתב יד ספרדי קשה לפענוח, ומכיל את מסכת נזיקין כולה, מלבד כמה דפים בתחילת המסכת וחוסרים קטנים במהלכה. עקב תלישת הדפים בתחילת המסכת, מתחיל כתב היד מאמצע פרק ב' של מסכת בבא קמא. מבנה כתב היד ייחודי מאוד. הוא התרכז בתלמוד הבבלי, ובכל דף הובא הירושלמי מעל לדברי הבבלי. כתב היד הכיל, חוץ מהבבלי והירושלמי שמעליו, גם את הלכות הרי"ף בתחתית העמוד, ומימין ומשמאל לבבלי הובאו פסקי הרמב"ם. כתב יד זה הוא כתב היד היחיד של מסכת נזיקין כולה, מלבד כתב יד ליידן, שמקיף את התלמוד הירושלמי כולו, ונחשב לכתב יד משובח יותר מכתב יד ליידן, ואף מכתבי יד על מסכתות אחרות בירושלמי שהגיעו לידינו. כתבי היד של מסכת נזיקין היו משופעים במיוחד בטעויות, שיבושים והשמטות. על פי רוזנטל, כתב יד זה משתייך לענף שונה מכתב יד ליידן, ומקורו במסורת נפרדת. חלק מראשי העמודים, בהם היה ממוקם הירושלמי, נראו כאילו נחתכו במספריים, ועל פי השערת א"ש רוזנטל ייתכן שמדובר בכורך לא זהיר. כתב היד הוזכר לראשונה במספר קטלוגים של כתבי יד עבריים, אך עקב צורתו הייחודית לא הבחינו שהוא מכיל כתב יד עקבי ושלם של הירושלמי על מסכת נזיקין. לאחר שפרופ' א"ש רוזנטל עמד על קנקנו, נשלח יעקב בוקסנבוים, לספרד כדי לפענח מכתב היד את הדברים שנשמטו מהצילום. לאחר מכן נסע גם א"ש רוזנטל עצמו לספרד כדי לצלם מחדש את כתב היד, ועל פי עדותו פיענח בוקסנבוים היטב את החסר. רוזנטל התכוון להקדיש את שנת תש"מ לעבודה מרוכזת על הוצאת מהדורת הירושלמי, אך נפטר לפני שהספיק לגמור את העבודה. על מנת להוסיף למהדורה פירוש על הירושלמי וניתוח ההבדלים בין כתבי היד ומשמעויותיהם, מסרו בניו של רוזנטל את החומר שהצטבר אצלו לפרופ' שאול ליברמן, וזה כתב את ההערות על הספר אך נפטר אף הוא מעט לפני יציאת הספר לאור. לבסוף יצאה המהדורה המדעית והמפורשת של התלמוד הירושלמי על מסכת נזיקין בשנת תשמ"ד. המבואות להוצאה המדעית של ירושלמי נזיקין. כתב היד הסרוק ומידע ספרני (ביבליוגרפי) לצפייה בספריה הלאומית בלבד מסכת נזיקין בהוצאה מדעית על פי כתב יד אסקוריאל (בכרטסת הספרייה הלאומית) על פי מבואותיהם של רוזנטל וליברמן המצוינים להלן. מנחם כ"ץ, עשהאל שמלצר והלל גרשוני, ‏תיאורי כתבי היד השלמים של התלמוד הבבלי, עמ' 26, באתר Academia.edu ירושלמי נזיקין, עמ' ט. א"ש רוזנטל, שאול ליברמן, ירושלמי נזיקין, ירושלים: האקדמיה הלאומית הישראלית למדעים, תשמ"ד, עמ' יח על פי עדותו של פרופ' שאול ליברמן בהקדמתו לירושלמי נזיקין, עמ' כט. ירושלמי נזיקין, ה. ירושלמי נזיקין, ה-ו.
Heart of Stone

Heart of Stone (בעברית: לב מאבן) הוא אלבום האולפן ה-19 של זמרת הפופ האמריקנית, שר. האלבום יצא לאור ב-19 ביוני 1987, על ידי חברת התקליטים גפן רקורדס. מתוך האלבום יצא הסינגל המצליח "If I Could Turn Back Time" שהצליח להיכנס אל המקום ה-3 במצעד הבילבורד הוט 100. עם יציאתו נכנס האלבום אל המקום ה-10 במצעד הבילבורד 200. "After All" - יצא לאור ב-21 בפברואר 1989, כסינגל הראשון והפותח מתוך האלבום. עם יציאתו נכנס השיר אל המקום ה-6 במצעד בילבורד הוט 100, וה-84 במצעד הסינגלים הבריטי. "If I Could Turn Back Time" - יצא לאור ב-1 ביולי 1989, כסינגל השני מתוך האלבום. עם יציאתו נכנס השיר אל המקום ה-3 במצעד בילבורד הוט 100, וה-6 במצעד הסינגלים הבריטי. "Just Like Jesse James" - יצא לאור ב-אוקטובר 1989, כסינגל השלישי מתוך האלבום. עם יציאתו נכנס השיר אל המקום ה-8 במצעד בילבורד הוט 100, וה-1 במצעד הסינגלים הבריטי. "Heart of Stone" - יצא לאור ב-ינואר 1990, כסינגל הרביעי מתוך האלבום. עם יציאתו נכנס השיר אל המקום ה-20 במצעד בילבורד הוט 100, וה-43 במצעד הסינגלים הבריטי. "You Wouldn't Know Love" - יצא לאור ב-1990, כסינגל החמישי מתוך האלבום. עם יציאתו נכנס השיר אל המקום ה-29 במצעד הסינגלים האירלנדי, וה-55 במצעד הסינגלים הבריטי. מידע על האלבום Heart of Stone באתר MusicBrainz מידע על האלבום Heart of Stone באתר AllMusic האלבום Heart of Stone באתר Discogs דיאן וורן, פיטר אשר, מייקל בולטון, דזמונד צילד, ג'ון לינד Cher Chart History, Billboard Cher Chart History, Billboard www.billboard.com www.officialcharts.com www.billboard.com www.officialcharts.com www.billboard.com www.officialcharts.com www.billboard.com www.officialcharts.com http://irishcharts.ie www.officialcharts.com Album Accreds 2015, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-09-30. bpi nztop40 "Gold/Platinum - Music Canada". Music Canada (באנגלית אמריקאית). נבדק ב-2018-09-30. www.sverigetopplistan.se - Veckolista Album - Vecka 49, 7 december 2012, ‏2013-11-02
אצטדיון זבזדה פרם

אצטדיון זבזדה פרם (ברוסית: Стадион Звезда Пермь; עד 1991 נקרא בשם האצטדיון על שם הקומסומול הלניניסטי (ברוסית: Стадион имени Ленинского комсомола) הוא אצטדיון רב תכליתי, המשמש כיום בעיקר למשחקי כדורגל והוא משמש בתור המגרש הביתי של אמקאר פרם. האצטדיון מונה כ-15,000 מושבים ונפתח לשימוש ב-5 ביוני 1969. בשיאו הכיל 17,000 מושבים. משטח הדשא כוסה בדשא מלאכותי בשנת 2005. לאצטדיון רישוי Quality Concept Football Turf מאופ"א המאפשר לו לארח את משחקי הליגה האירופית ומשחקי שמינית גמר ליגת האלופות. תכולה — 14,999 מושבים ארבעה יציעים — צפון, מזרח, דרום ומערב מושבי פלסטיק תא עיתונות ל-40 איש (יציע מערבי) דשא מלאכותי לוח אלקטרוני בגודל 20×8 מטרים מדיה וקבצים בנושא אצטדיון זבזדה פרם בוויקישיתוף אצטדיון זבזדה פרם באתר allstadiums.ru Стадион "Звезда" | Футбольный клуб "АМКАР" Пермь, fc-amkar.org [1], Чемпионат.ру База данных «Стадионы» на официальном сайте РФПЛ. Стадион Стадион «Звезда» (основное поле),rfpl.org ערך זה הוא קצרמר בנושא כדורגל רוסי ובנושא אצטדיונים ומתקני ספורט. אתם מוזמנים לתרום לוויקיפדיה ולהרחיב אותו.
קו 10 (הרכבת התחתית של מדריד)

קו 10 של הרכבת התחתית של מדריד (בספרדית: línea 10) הוא קו רכבת תחתית במערכת הרכבת התחתית של מדריד. הקו, שנפתח בשנת 1961 ממלא תפקיד חשוב בשירות המערכת ומקשר בין תחנות וקווים רבים במערכת הרכבת התחתית והרכבת הפרברית. הקו נוסע ברוב מסלולו מתחת לאדמה אך בפרברים הוא נוסע במסלול עילי. סמל המסלול של הקו הוא בצבע כחול ופועלות בו 20 תחנות על 24 קילומטר מקצה לקצה. אף על פי שמספר הקו הוא 10 הקו נפתח בפועל מיד לאחר פתיחתו של קו 4 שנים רבות לפני פתיחתם של שאר הקווים שעוכבו זמן רב. הקו החוצה את מדריד מצפון לפרברים הדרומיים של מדריד מתחיל את מסלולו בצפון העיר בסמוך לקו התפר המפריד בין מדריד לפרבריה. הקו יורד בקו כמעט ישר לכיוון מרכז העיר ומקשר בין תחנות וקווים רבים. ממרכז העיר פונה הקו במסלול מעט אלכסוני לכיוון דרום מערב העיר תוך שהוא נפגש בתחנות הצטלבות עם קווים רבים נוספים של הרכבת התחתית של מדריד ושל הרכבת הפרברית של מדריד. הקו מגיע עד לפרברים הדרומיים ביותר של מדריד. שם, בתחנת אלקורקון הוא נפגש עם קו 12 ושם גם נמצאת תחנתו הסופית. מדיה וקבצים בנושא קו 10 בוויקישיתוף אתר האינטרנט הרשמי של קו 10
מפרץ קייסי (אנטארקטיקה)

מפרץ קייסי (באנגלית: Casey Bay) הוא מפרץ גדול בארץ אנדבי שבאנטארקטיקה. המפרץ ממוקם בין לשון היבשה טאנג וכיפת הקרח דינגל שבחוף ארץ אנדרבי. המפרץ התגלה ממטוס של משלחת החקר האוסטרלית הלאומית לאנטארקטיקה בשנת 1956. שמו של המפרץ ניתן לו על ידי ועדת השמות האנטארקטיים של אוסטרליה. המפרץ נקרא על שמו של ריצ'רד קייסי, ברון קייסי (לימים לורד קייסי),שר החוץ של אוסטרליה בין השנים 1960–1951. • Ute Christina Herzfeld, Atlas of Antarctica: Topographic Maps from Geostatistical Analysis of Satellite Radar Altimeter Data, PP 78 - 79 מפרץ קייסי באתר הסקר הגאולוגי של ארצות הברית מפרץ קייסי באתר הגאזט האנטארקטי של ממשלת אוסטרליה מפרץ קייסי באתר הגאזט האנטארקטי המשווה SCAR של ממשלת אוסטרליה תצלום לוויין של אזור מפרץ קייסי מידע גאוגרפי והיסטורי
מפרץ קייסי

האם התכוונתם ל... מפרץ קייסי (אנטארקטיקה) – מפרץ בארץ אנדרבי שבאנטארקטיקה מפרץ קייסי (איי הבתולה הבריטיים) – מפרץ באי וירג'ין גורדה באיי הבתולה הבריטיים שבאיי האנטילים הקטנים שבים הקריבי מפרץ קייסי (קרוליינה הצפונית) – מפרץ במחוז קרטרט במדינת קרוליינה הצפונית שבארצות הברית
ישראל אביחי

הרב ישראל אביחי (נולד בכ"ה באייר תש"כ - 22 במאי 1960) הוא ראש ישיבת המקובלים בית אל בעיר העתיקה. נולד וגדל בירוחם לשלמה ועליזה חרילקר. למד בישיבה התיכונית כפר מימון ובישיבת מרכז הרב. בגיל 21, בהיותו אברך בישיבת מרכז הרב, בעקבות המלצת חברו הרב פינחס רובינשטיין נפגש עם הרב מאיר יהודה גץ. בעקבות אותה הפגישה החליט לעבור לישיבת המקובלים בית אל, שם למד בחברותא עם הרב רובינשטיין, ולימד במשך עשרות שנים. הרב אביחי הוא תלמידו המובהק של הרב גץ. באחרית ימיו מינהו הרב גץ לממשיך דרכו בראשות הישיבה. משנת ה'תשנ"ה מכהן הרב אביחי כראש ישיבת המקובלים בית אל. נשוי לוורדית, ולהם 12 ילדים. מתגורר ברובע היהודי בעיר העתיקה בירושלים. דביר עמר, מגלים את הסוד, עיתון בשבע. הובא באתר ערוץ 7. הרב ישראל אביחי, מקובל ארץ ישראלי, באתר מקור ראשון. משנת ישראל, שיעור ביוטיוב. שיעור של הרב ישראל אביחי, באתר vimeo. מאמר על הרב גץ (בעמוד 24), בחוברת של החינוך ממלכתי דתי על הרב מאיר יהודה גץ. שיעור של הרב אביחי לתלמידי מכינה אתר ישיבת המקובלים בית אל
Love Hurts

Love Hurts (בעברית: אהבה כואבת) הוא אלבום האולפן ה-20 של זמרת הפופ האמריקנית, שר. האלבום יצא לאור ב-13 ביוני 1991, על ידי חברת התקליטים גפן רקורדס. מתוך האלבום יצא השיר "Love and Understanding", אשר הצליח להגיע אל המקום ה-17 במצעד הבילבורד הוט 100. עם יציאתו נכנס האלבום אל המקום ה-1 במצעד האלבומים הבריטי. "Love and Understanding" - יצא לאור ב-21 במאי 1991, כסינגל הראשון והפותח מתוך האלבום. עם יציאתו נכנס השיר אל המקום ה-17 במצעד בילבורד הוט 100, וה-10 במצעד הסינגלים קנדה הוט 100. "Save Up All Your Tears" - יצא לאור ב-7 באוקטובר 1991, כסינגל השני מתוך האלבום. עם יציאתו נכנס השיר אל המקום ה-37 במצעד בילבורד הוט 100, וה-37 במצעד הסינגלים קנדה הוט 100. "Love Hurts" - יצא לאור ב-דצמבר 1991, כסינגל השלישי מתוך האלבום. עם יציאתו נכנס השיר אל המקום ה-8 במצעד בדנמרק, וה-43 במצעד הסינגלים קנדה הוט 100. "Could've Been You" - יצא לאור ב-פברואר 1992, כסינגל הרביעי מתוך האלבום. עם יציאתו נכנס השיר אל המקום ה-73 במצעד אירופה הוט 100, וה-31 במצעד הסינגלים קנדה הוט 100. "When Lovers Become Strangers" - יצא לאור ב-מרץ 1992, כסינגל החמישי מתוך האלבום. עם יציאתו נכנס השיר אל המקום ה-17 במצעד הסינגלים הקנדי. מידע על האלבום Love Hurts באתר MusicBrainz האלבום Love Hurts באתר Discogs האלבום Love Hurts באתר ספוטיפיי דיאן וורן, ג'ון קלודנר, פיטר אשר, גיא רוש, סטיב לוקאתר, ריצ'י זיטו, בוב רוק www.billboard.com Artists, www.officialcharts.com www.officialcharts.com www.billboard.com www.officialcharts.com https://danishcharts.dk www.officialcharts.com https://www.billboard.com www.officialcharts.com http://www.bac-lac.gc.ca IFPI Austria - Verband der österreichischen Musikwirtschaft, www.ifpi.at Album Accreds 2015, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-09-30. Ask Billboard: Twice Is Nice, Twice, for Adele bpi "DIANE WARREN WINS UK EMI MUSIC AWARD" (PDF). Music & Media, page 4. July 4, 1992. Bundesverband Musikindustrie, BVMI | Datenbank, www.musikindustrie.de (בגרמנית) nztop40 "Gold/Platinum - Music Canada". Music Canada (באנגלית אמריקאית). נבדק ב-2018-09-30. www.sverigetopplistan.se - Veckolista Album - Vecka 49, 7 december 2012, ‏2013-11-02 Steffen Hung, The Official Swiss Charts and Music Community, www.swisscharts.com
מיג I-270

מיג I-270 (ברוסית: МиГ И-270) היה אב-טיפוס של חברת מיקויאן גורביץ', המטוס נועד לספק את דרישת חיל האוויר הסובייטי משנת 1945 למטוס יירוט בעל הנעה רקטית. רק שני מטוסים מהדגם יוצרו, שניהם התרסקו בטיסות ניסוי ועל כן הפרויקט בוטל. בשיא מלחמת העולם השנייה (1942), מטוס מדגם BI-1 (כינויו היה "מטאטא השטן") ערך את טיסותיו המבצעיות הראשונות. המיג I-270 הראשון שיוצר התבסס על מאפייניו של מטוס זה: גוף אחיד ומוצק, חופה מעוגלת, תכנון הכנפיים ומנוע דלק נוזלי רקטי. מצד שני, הוא היה גדול יותר ממנו, בעל כנפיים קטנות ורובסטיות יותר ובעל זנב מוגבה שהוכח כעיצוב המקל על הנחיתה ועל השליטה הכללית במטוס. אף על פי שהמטוס נגזר מן המטוס BI-1, הוא דמה באופן בולט בהרבה למסרשמיט Me-263 עם שינויים קלים. היכולת והידע לייצר מנועים רקטיים, יכולת שהחלה במדענים רוסים דוגמת קונסטנטין ציולקובסקי והמשיכה עד לסרגיי קורוליוב, אפשרה פיתוח מטוס יירוט בעל מנוע רקטי. מנוע המטוס שתוכנן על ידי ליאוניד דושקין התבסס על מנוע המטוס BI-1, וכן על מנועים רקטיים שתכנן סרגיי קורוליוב משנת 1936. המטוסים הראשונים שתפקידים היה לשאת את המטוס לאוויר הוזמנו בדצמבר 1946, כאשר דגם הראשון של אב הטיפוס נמשך לאוויר מאחורי מטוס טופולוב Tu-2 והיה למעשה דאון חסר מנוע. אב הטיפוס השני כבר כלל מנוע וערך את טיסת הניסוי שלו בשנת 1947, אבל הוא ניזוק קשות לאחר נחיתה כושלת ואגרסיבית. זמן קצר לאחר מכן הסובייטים ייצרו אב טיפוס נוסף אבל גם הוא התרסק ונחבל בנחיתה בצורה שלא השאירה יכולת לתקנו. בשלב זה, החלו לפתח בעולם מטוסים בעלי מנוע טורבו-סילון וכן טילי אוויר-אוויר, כך שהטכנולוגיה הנדרשת עבור מטוס המיג ה"חדש" כבר נהייתה מיושנת. בעקבות התרסקות שני אבות הטיפוס והיותו של הדגם נחות טכנולוגית הוחלט לנטוש את הפרויקט. מדיה וקבצים בנושא מיג I-270 בוויקישיתוף מיג I-270 - מידע נוסף מידע נוסף על פרויקט המטוס
עין פרור

עין פרור הוא מעיין ברמות מנשה, כקילומטר וחצי ממזרח למושב עין העמק, המהווה אחד ממקורותיו העיקריים של נחל השופט. המעיין שימש בשנות ה-40 של המאה ה-20 כמקור המים של קיבוץ רמת השופט, ובמקום נבנתה משאבת מים, אשר עודנה מוצבת במעיין. בסמוך למעיין נרצחו במהלך מאורעות 1936 השומרים יואש זולר ויצחק קליצ'בסקי, אשר על שמם נקראו "נחל השניים" המתחבר למעיין, עמק רמת השניים הסמוך, וכן שני המעיינות הסמוכים "עין יואש" ו"עין יצחק". בסמוך למעיין נמצא תל ארכאולוגי גדול, תל פרור (ח'רבת א-פאריה במקור). התל תואם במיקומו ובשמו ליישוב המוזכר באונומסטיקון של אוסביוס מתחילת המאה הרביעית לספירה בשם ephraia הנזכר במרחק של שישה מייל מצפון ללגיו (מגידו). האתר נסקר ומופה בידי חוקרי הקרן הבריטית לחקר ארץ ישראל בשנת 1881, ותועדו בו מערות קבורה עתיקות, אשר חלקן עוד מצוי באתר. בחודשים נובמבר-דצמבר 2017 נערכה באתר חפירה ארכאולוגית ראשונה בידי רשות העתיקות. מדו"ח סיכום החפירה מיולי 2019 עולה כי האתר היה מיושב ברציפות החל מהתקופה הנאוליתית ועד התקופה הביזנטית, וכי במקום נחשפו שרידי כלי צור מהתקופה הכלקוליתית וכן שרידי מבנים וקירות מתקופות שונות. חפירות תל פרור ועין פרור באתר רשות העתיקות.
It's a Man's World (אלבום של שר)

It's a Man's World (בעברית: זה עולם של גברים) הוא אלבום האולפן ה-21 של זמרת הפופ האמריקנית, שר. האלבום יצא לאור ב-6 בנובמבר 1995 באירופה, 25 ביוני 1996 בארצות הברית, על ידי חברות התקליטים וורנר מיוזיק גרופ באירופה וריפרייז רקורדס בארצות הברית. עם יציאתו נכנס האלבום אל המקום ה-10 במצעד האלבומים הבריטי. "Walking in Memphis" - יצא לאור ב-13 באוקטובר 1995, כסינגל הראשון והפותח מתוך האלבום. עם יציאתו נכנס השיר אל המקום ה-9 במצעד אירופה הוט 100, וה-11 במצעד הסינגלים הבריטי. "One by One" - יצא לאור ב-5 בינואר 1996, כסינגל השני מתוך האלבום. עם יציאתו נכנס השיר אל המקום ה-52 במצעד בילבורד הוט 100, וה-7 במצעד הסינגלים הבריטי. "Not Enough Love in the World" - יצא לאור ב-12 באפריל 1996, כסינגל השלישי מתוך האלבום. עם יציאתו נכנס השיר אל המקום ה-27 במצעד תרשימים לסינגלים ואלבומים סקוטיים, וה-31 במצעד הסינגלים הבריטי. "The Sun Ain't Gonna Shine Anymore" - יצא לאור ב-אוגוסט 1996, כסינגל הרביעי מתוך האלבום. עם יציאתו נכנס השיר אל המקום ה-15 במצעד תרשימים לסינגלים ואלבומים סקוטיים, וה-26 במצעד הסינגלים הבריטי. "Paradise Is Here" - יצא לאור ב-3 בדצמבר 1996, כסינגל החמישי מתוך האלבום. עם יציאתו נכנס השיר אל המקום ה-11 במצעד שירי הדאנס קלאב. מידע על האלבום It's a Man's World באתר MusicBrainz טרבור הורן, סטיפן ליפסון, כריסטופר ניל, גרג פני, קרייג קוסטיץ Artists, www.officialcharts.com www.billboard.com www.officialcharts.com www.billboard.com www.officialcharts.com https://www.officialcharts.com www.officialcharts.com https://www.officialcharts.com www.officialcharts.com www.billboard.com "British album certifications – Cher – It's a Man's World". British Phonographic Industry. November 14, 2013. Retrieved November 16, 2013. Select albums in the Format field. Select Gold in the Certification field. Type It's a Man's World in the "Search BPI Awards" field and then press Enter. "Ask Billboard". Billboard. June 25, 2003. Retrieved February 15, 2014. "Billboard Magazine issue February 22, 1997". Billboard. 2003-06-25. Retrieved 2012-03-11.
ישיבת גבעת אולגה

ישיבת גבעת אולגה היא ישיבת הסדר/גבוהה הנמצאת בשכונת גבעת אולגה בחדרה. הישיבה הוקמה באלול ה'תשע"א ביוזמת הגרעין התורני "עתיד עם תקווה" ,קיבלה הכרה כישיבת הסדר ממשרד הביטחון בשנת ה'תשע"ג. הישיבה ממוקמת בשכונת גבעת אולגה שבחדרה. התלמידים מתנדבים במספר פרויקטים, כגון חונכות אישית, קידושים בבית חולים, ריקודים בשבתות ומועדים ועוד. מציאות זו יוצרת חיבור טבעי עם תושבי השכונה בכל הגילאים. בית המדרש מארח גני ילדים וכיתות מבתי הספר בשכונה למפגש עם תלמידי הישיבה. במפגשים אלו מתקיימות פעילויות שונות כגון לימוד משותף, ליווי חינוכי ופעילויות משותפות סביב מעגל השנה. בישיבה קיימים מסלולי לימוד גמרא בעיון, הלכה בעיון וכולל אברכים. הרב אפרים ג'יאמי - ראש הישיבה הרב בן ציון המאירי-ר"מ בוגרי צבא הרב אפי כפרי הרב רפאל ג'יאמי - ר"מ הלכה ור"מ שיעור ב' הרב אלעד בן שלומי הרב ליאור שגב - ר"מ הלכה הרב מלכו סופר הרב גלעד מורד הרב ישראל אביטן הרב דוד כהן הרב אליהו רקנטי הרב עמיחי בכר הרב יצחק שילר כמו כן מעבירים שיעורים קבועים בישיבה: הרב צבי אלון הרב מרדכי הס הרב דוד ג'יאמי הרב יגאל לוינשטיין הרב מאיר נאמן בעבר העבירו שיעורים בישיבה הרב אלישע וישליצקי והרב מרדכי אלון. מדיה וקבצים בנושא ישיבת גבעת אולגה בוויקישיתוף אתר האינטרנט הרשמי של ישיבת גבעת אולגה ישיבת גבעת אולגה, ברשת החברתית פייסבוק עלון ישיבת גבעת אולגה, כסלו התשע"ז יצחק טסלר, הטרנד הלוהט: אופים מצות ליד הבית, באתר ynet, 27 במרץ 2018 חדשות כיפה, ‏מנהיג ש"ס לתלמידי ההסדר: "אשריכם, הקב״ה שמח בכם", באתר כיפה, 10 ביולי, 2019 רשימת הישיבות המוכרות על ידי משרד הביטחון באתר צבא ההגנה לישראל שירה כהן, אירוע שויתי ראשון - העצמה רוחנית ודתית עבור תלמידים השואפים לתוספת של קודש בישיבת כפר הרא"ה, 26 בפברואר 2019 לאה בלפר-קליין, גדלים בתורה בישיבת אמי"ת נתיבות דרור, באתר "גפן - מגזין המושבות", 24 במרץ 2017 בנו של הרב חיים כפרי - ראש ישיבת תקוע לשעבר. בוגר ישיבת הר המור וישיבת איילת השחר עמותת שערי הדעת בראשות הרב רפאל ג'יאמי טוביה אריאל, תשובה - "העניין של הדור", באתר הקול היהודי, 26 באוקטובר 2015 רב משיב במכון פוע"ה (הרבנים המשיבים באתר מכון פוע"ה) בוגר ישיבת מדברה כעדן וישיבת רמת השרון בוגר ישיבת שבי חברון משמש כשליח חינוכי-דתי בקרב הקהילות היהודיות בדרום אמריקה מטעם משרד התפוצות והמרכז לטכנולוגיה חינוכית. רבה של קיסריה לשעבר. בנו של הרב מרדכי אלון יזהר גואטה, המסירות לא נפגעת, ד' בשבט התשע"ט
Dark Lady

Dark Lady (בעברית: גברת אפלה) הוא אלבום האולפן ה-11 של זמרת הפופ האמריקנית, שר. האלבום יצא לאור במאי 1974, על ידי חברת התקליטים MCA רקורדס. מתוך האלבום יצא הלהיט "Dark Lady", אשר הצליח לכבוש את פסגת מצעד הבילבורד הוט 100. עם יציאתו נכנס האלבום אל המקום ה-69 במצעד הבילבורד 200. "Dark Lady" - יצא לאור בפברואר 1974, כסינגל הראשון והפותח מתוך האלבום. עם יציאתו נכנס השיר אל המקום ה-1 במצעד בילבורד הוט 100, וה-1 במצעד הסינגלים הקנדי. "Train of Thought" - יצא לאור ביוני 1974, כסינגל השני מתוך האלבום. עם יציאתו נכנס השיר אל המקום ה-27 במצעד בילבורד הוט 100, וה-18 במצעד הסינגלים הקנדי. "I Saw a Man and He Danced with His Wife" - יצא לאור ב-1974, כסינגל השלישי מתוך האלבום. עם יציאתו נכנס השיר אל המקום ה-42 במצעד בילבורד הוט 100. "Rescue Me" - יצא לאור ב-1974, כסינגל הרביעי מתוך האלבום. מידע על האלבום Dark Lady באתר MusicBrainz מידע על האלבום Dark Lady באתר AllMusic האלבום Dark Lady באתר Discogs האלבום Dark Lady באתר ספוטיפיי האלבום Dark Lady באתר Yandex.Music (ברוסית) Cher, Billboard Album Search for "dark lady", AllMusic (באנגלית) www.billboard.com www.billboard.com www.billboard.com
תצפית גג הארץ

תצפית גג הארץ (למפת גוש דן מוגדלת)   תצפית גג הארץ (למפת גוש דן רגילה)   תצפית גג הארץ (למפת ישראל רגילה)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תצפית גג הארץ (למפת ישראל מוגדלת)   ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תצפית גג הארץ תצפית גג הארץ היא נקודת תצפית נופית הממוקמת ביישוב חרשה במועצה אזורית בנימין. הר חרשה, שבו שוכן גם היישוב חרשה, מצוי בגובה 754 מטר מעל פני הים, והוא הפסגה הגבוהה ביותר במערב בנימין. מתצפית גג הארץ ניתן לראות בזווית של 360 מעלות, מאזור הרצליה שבמרכז רצועת החוף ועד אשדוד שבדרומה, את מודיעין-מכבים-רעות ונמל התעופה בן-גוריון. ניתן גם לראות את האתרים הנמצאים על כביש חוצה שומרון, וביניהם הר גריזים. כמו כן ניתן לראות פרישה רחבה של כל יישובי מערב בנימין, והיישובים הערביים במרחב. התצפית ממוקמת מעל גבעת היקבים - אתר ארכאולוגי קדום, ובו שרידי התיישבות יהודית מתקופת בית המקדש הראשון, הכוללים שרידי קירות, בית בד מהקדומים בעולם, וכשלושים יקבים מתקופת הברזל 2, שמאוחר יותר הוסבו למערכות מסתור בתקופת המרד ברומאים. תצפית גג הארץ, באתר הכרובלוג דוקטור דביר רביב, היישוב בדרום השומרון בתקופות ההלניסטית והרומית לאור תוצאות סקר ארכאולוגי, כרך ב, קורפוס האתרים., עבודה לקבלת תואר דוקטור, אוניברסיטת בר אילן ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
אליפות אירופה בכדורגל נשים עד גיל 17

אליפות אירופה בכדורגל נשים עד גיל 17 (באנגלית: UEFA Women's Under-17 Championship) הוא טורניר כדורגל נשים שנתי, המאורגן על ידי אופ"א, המיועד לכדורגלניות מתחת לגיל 17. הטורניר הראשון נערך בשנת 2008 בשווייץ ושלב הגמר כלל 4 נבחרות. האליפות משמשת גם כטורניר המוקדמות לגביע העולם עד גיל 17. נבחרת גרמניה היא הנבחרת המצליחה ביותר בטורניר עם שבע זכיות והיא גם האלופה הנוכחית. הטורניר כולל שני שלבי מוקדמות כאשר בשלב הראשון רשאיות להשתתף כל הארצות החברות באופ"א שמחולקות לבתים בני 4 נבחרות. הנבחרות משחקות ביניהן בטורניר שנערך באחת הארצות מהבית. בשש השנים הראשונות, לשלב המוקדמות השני עלו 16 קבוצות שחולקו לארבעה בתים בני 4 נבחרות. הראשונה מכל בית עלתה לשלב הגמר שבו התקיימו שלב חצי גמר וגמר. החל משנת 2014, לשלב המוקדמות השני, שנקרא גם "שלב העילית", עולות 24 נבחרות שמחולקות לשישה בתים. הראשונה מכל בית (6 סה"כ), הסגנית הטובה ביותר ומארחת הטורניר מעפילות לשלב הגמר. בשלב הגמר, 8 הנבחרות מחולקות שלני בתים. שתי הראשונות מכל בית עולות לשלב חצי הגמר והמנצחות נפגשות בגמר. המנצחת בגמר היא האלופה. אתר האינטרנט הרשמי של אליפות אירופה בכדורגל נשים עד גיל 17 אליפות אירופה לנערות עד גיל 17 2020 בשוודיה בוטלה - באתר אופ"א (באנגלית) אליפות אירופה לנערות עד גיל 17 2021 באיי פארו בוטלה - באתר אופ"א (באנגלית)